João Baptista Borges

João Baptista Borges (an haife shi ranar hudu 4 GA watan Janairu shekarar alif 1964, Luanda) masani ne a fannin ilimi  kuma ɗan siyasa ne na  ƙasar Angola wanda ya yi aiki a matsayin Ministan Makamashi da Ruwa a ƙarƙashin Shugaba José Eduardo dos Santos da João Lourenço daga shekara ta 2012 zuwa yau.  Farfesa ne a fannin Injiniyanci a Jami'ar Agostinho Neto kuma memba ne a ofishin siyasa na MPLA.  Yana magana da harsunan ƙasashen waje guda uku, Ingilishi, Faransanci da Sipaniyanci sosai.

Faransanci, Turanci,  Sipaniyanci.

 Ilimi 
Borges ya yi karatun digiri na farko a Injiniyan Lantarki a Jami'ar Agostinho Neto a shekara ta alif 1991, sannan ya yi digiri na biyu a Electrical and Computer Engineering Universidade Nova de Lisboa, Portugal a shekara ta 2011. 

 Sana'a 
Borges ya shiga aikin farar hula ne a shekarar 1991 a matsayin injiniyan injiniya mai horarwa, a ENE/North Regional Directorate har zuwa shekara ta 1992 lokacin da aka naɗa shi farfesa a fannin Injiniya a Jami’ar Agostinho Neto kuma ya yi aiki tare a wasu muƙamai har zuwa shekara ta 2008 lokacin da ya zama Mataimakin Ministan Makamashi. Daga shekarun 2010 zuwa 2011, ya rike muƙamin sakataren ma'aikatar makamashi, daga shekarar 2012 zuwa yau, ya rike mukamin ministan makamashi da ruwa. 

 Manazarta 

Category:Haifaffun 1964
Category:Rayayyun mutane